
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Производствена база с. Кошава, общ. Видин (производство на гипс и гипсови изделия), с оператор „ГИПС” АД, с. Кошава
Дата на извършване на проверката: 26.09.2017 г.

Място на извършване на проверката: с. Кошава, общ. Видин 
Проверени компоненти и фактори на околната среда:

· Отпадъци 
· Опасни химични вещества и смеси
· Почви

· Води
Цели на проверката:
Извършване на комплексна проверка по фактори и компоненти на околната среда за изпълнение изискванията на:

· Закона за водите (ЗВ) и условията в разрешително №131402224/23.07.2013 г. за заустване на отпадъчни води, формирани от производствената дейност на „Гипс“ АД в р. Дунав.
· Закон за почвите;
· Закон за управление на отпадъците (ЗУО) и условията в регистрационен документ № 06 – РД – 125 – 00/05.04.2013 г., за третиране на неопасни отпадъци;
· Наредба №1 за реда и образците, по които се предоставя информация за дейностите по отпадъците, както и реда за водене на публични регистри;
· Наредба за изискванията за третиране и транспортиране на производствените и на опасните отпадъци;
· Закон за защита от вредното въздействие на химични вещества и смеси (ЗЗВВХВС) във връзка с Регламент (ЕО) №1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH);

· Наредба за реда и начина за съхраневане на опасни химични вещества и смеси;

· Закон за отговорността за предотвратяване и отстраняване на екологични щети.
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-291/25.09.2017 г. на директора на РИОСВ – Монтана за извършване на комплексна проверка на място на обект: производствена база с. Кошава, общ. Видин (производство на гипс, гипсови смеси и изделия), с. Кошава, общ. Видин, с оператор „ГИПС” АД, с. Кошава.
На 26.09.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-291/25.09.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД-89/26.09.2017 г. 
Проверени са:
· Складове за съхраняване на отпадъци
· Складове за съхраняване на химични вещества и смеси
· Инсталация за калциниране на гипс
· Документи и данни, свързани със законовите и подзаконови нормативни актове по околна среда

Констативна част:
Основната дейност на дружеството е производство на гипс и гипсово-циментови смеси. Към момента на проверката дружеството работи с минимално натоварване. 
1. Фактор „Отпадъци”
Дружеството притежава безсрочен Регистрационен документ (РД) за дейности по оползотворяване в т.ч. и рециклиране на неопасни отпадъци в калцинираща инсталация. Към момента на проверката калциниращата инсталация включена в цитираният РД не работи с отпадъци. На обекта се извършва и дейност по предварително съхраняване на производствени отпадъци на мястото на образуване. Проверени са начините на съхраняване на производствените отпадъци, при което се констатира: на територията на обекта има отделно обособени складове, същите са с ограничен достъп, заключени и с поставени обозначителни табели с кода на съхранявания отпадък. Проверени са условията поставени в Регистрационния документ, не е констатирано неизпълнение.
Производството се осъществява по техническа документация, утвърдени технологии, действащи стандарти и фирмени спецификации. 

На обекта ежемесечно се води отчетност на количествата генерирани и третирани отпадъци в заверените от РИОСВ – Монтана отчетни книги за отпадъци, заведени по реда на Наредба №1/2014 г. за реда и образците, по които се предоставя информация за дейностите по отпадъците, както и реда за водене на публичните регистри: приложение №4 и приложение №1. 

Пусканите на пазара вещества и смеси са опаковани в опаковки от пластмаса LDPE, HDPE, хартия и композитни опаковки. Дружеството изпълнява задълженията си по чл. 14, ал. 2, т. 2 от ЗУО като участва в колективна система, съгласно сключен договор с организация по оползотворяване – „Екобулпак“ АД, гр. София. Представени са счетоводни документи касаещи продуктовите такси. 
2. Фактор „Опасни химични вещества и смеси”

Дружеството е потребител по веригата на химични вещества и смеси. Веществата и смесите се съхраняват в оригинални фабрични опаковки.

В РИОСВ – Монтана е подадена информация за количествата и вида на химичните вещества и смеси произведени/употребени за 2016 г. 

Изпълнява се чл. 36 на Регламент REACH,  като се съхранява информация от доставчиците на химични вещества и смеси. Дружеството не използва и съхранява вещества от Прил. ХІV и Прил VІІ на Регламент REACH. За всички химични вещества и смеси са представени са ИЛБ. ИЛБ са изготвени съгласно Дял ІІ на  Регламент REACH. Изготвена е оценка за безопасност на съхранение на химичните вещества и смеси по Наредбата за реда и начина на съхранение на опасни химични вещества и смеси ( ДВ, бр. 43/2011 г.) Представена е Заповед за определяне на лице за работа с химични вещества и смеси. 

По Регламент 1272/2008 (Регламент CLP) Регламент за класификация, етикетиране и опаковане на химични вещества – дружеството етикетира и опакова произведените от него гипсови лепила, гипсова мазилка, гипсова шпакловка и циментови лепила. Етикетирането и опаковането на гореизброените смеси е извършено, съгласно Регламент 1272/2008 (Регламент CLP).
3. Компонент „Води“   
Водоснабдяването на обекта се осъществява посредством  3 броя ТК на база издадено от БДДР – Плевен актуално разрешително за водовземане №11530088/28.01.2008 г. Дружеството притежава и разрешително 011590096/21.11.2007 г. за отводняване на рудника, удължено с решение 1197/15.10.2013 г. 

За заустването на двата броя потока отпадъчни води, които се формират от дейността на обекта (поток 1 - руднични отпадъчни води и поток 2 - смесен поток отпадъни води), на дружеството е издадено от Директора на БДДР – Плевен разрешително №13140224/23.07.2013 г. за ползване на воден обект – р. Дунав. Краен срок на действие на разрешителното е до 11.09.2019 г. Условията в разрешителното, свързани с провеждането на собствен мониторинг на смесен поток отпадъчни води, се изпълняват. През 2016 г. е извършвало собствен мониторинг на ОВ с честотата на пробовземане – на тримесечие, като протоколите с резултатите от мониторинга са предоставяни своевременно в  РИОСВ – Монтана. Не са констатирани превишения на ИЕО по показателите от разешителното. С писмо вх. №1126/21.03.2017 г. на РИОСВ – Монтана е представен доклад за изпълнение на условията от разрешителното за 2016 г., съгласно разпоредбите на чл. 46, ал. 1, т. 12 от ЗВ и изискванията на разрешителното. 

При проверката са представени протоколи от изпитване на ОВ от проведен собствен мониторинг за второ тримесечие на 2017 г. Въз основа на резултатите не се установени превишения на ИЕО по показателите, заложени в разрешителното и за двата потока ОВ.

4. Компонент „Почви“
Дружеството осъществява рекултивационни дейности на терен чрез изземване на „КЕК“ (остатък от старо производство на дикалциев фосфат). Към момента на проверката не се извършва изземване на „КЕК“. Част от материала, иззет в изпълнение на проекта за рекултивация се съхранява в специализирано складово помещение на територията на площадката на дружеството. 

През 2017 г. не е извършвано реализиране на „КЕК“, поради което около 2/3 от склада е запълнена. 
5. Изпълнение задълженията по ЗОПОЕЩ

Представена е собствена оценка за възможните случаи за непосредствена заплаха за екологични щети и на случаите на причинени екологични щети, съгласно изискванията на ЗОПОЕЩ. 
Заключение:
 Операторът е изпълнил задълженията, които има в съответствие с екологичното законодателство.
От извършената проверка не са дадени предписания.

Приоритети за последваща контролна дейност:

· Законосъобразно управление на отпадъците – контрол по изпълнение на задълженията на оператора, вменени му в ЗУО и условията в Регистроционния документ за дейности с отпадъци.

· Законосъобразно управление на водите – контрол по изпълнение на задълженията на оператора, вменени му в условията в Разрешителните за водоползване и заустване на отпадъчни води.

